અમદાવાદ: કોઇ પણ વ્યક્તિને પોલીસ ફરિયાદ કરવી હોય તો તેને અનેક વખત પોલીસ સ્ટેશનમાં ધક્કા ખાવા પડતા હોય છે. આવો જ એક કડવો અનુભવ પીએફ ડિપાર્ટમેન્ટમાં સ્ટેનોગ્રાફર તરીકે નોકરી કરતા સરકારી કર્મચારીને થયો છે. આઇસીઆઇસીઆઇ બેન્કનાે કર્મચારી બોલું છું અને તમારા રૂપિયા પરત આવી જશે તેમ કહીને ડેબિટકાર્ડનો નંબર અને પિનનંબર જાણીને 36 હજાર રૂપિયાની છેતર‌િપંડી આચરી હોવાની ફરિયાદ નરોડા પોલીસે નોંધી છે. નવાઇની વાત એ છે કે નવેમ્બર-ર૦૧૬માં ફરિયાદીએ પોલીસ સ્ટેશનમાં કરેલી અરજીમાં પોલીસે ૬ મહિના બાદ ફરિયાદ નોંધી છે.